**Likumprojekta „Grozījums Valsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likumā” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts „Grozījums Valsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likumā” (turpmāk – likumprojekts) izstrādāts saskaņā ar Ministru kabineta 2012.gada 2.oktobra sēdes protokollēmuma (prot. Nr.54 6.§) 4.1.punktā Kultūras ministrijai doto uzdevumu sagatavot un līdz 2013.gada 1.februārim iesniegt izskatīšanai Ministru kabineta sēdē likumprojektu par grozījumiem Valsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likumā, lai nodrošinātu izdienas pensionāra apliecības izsniegšanu visiem izdienas pensionāriem. |
| 2. | Pašreizējā situācija un problēmas | 2011.gada 1.janvarī stājās spēkā grozījumi likumā „Valsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likums” (turpmāk – Izdienas pensiju likums), kas paredz, ka funkcijas, kas saistītas ar izdienas pensijas piešķiršanu valsts un pašvaldību profesionālo orķestru, koru, koncertorganizāciju, teātru un cirka māksliniekiem, tiek nodotas Labklājības ministrijas pārraudzībā esošajai iestādei – Valsts sociālās apdrošināšanas aģentūrai. No 2005.gada 1.janvāra līdz 2011.gada 1.janvārim minētās funkcijas veica Kultūras ministrija.  Izdienas pensiju likumā likumdevējs nebija paredzējis pensionāram tiesības saņemt izdienas pensionāra apliecību, attiecīgi Kultūras ministrija šādas apliecības nesagatavoja, bet izdienas pensijas saņēmējam kopā ar lēmumu izsniedza attiecīgu izziņu, kurā apliecināja, ka persona ir Kultūras ministrijas izdienas pensijas saņēmējs, ja pensionārs šādu izziņu pieprasīja.  Valsts sociālās apdrošināšanas aģentūrai, pārņemot ar izdienas pensijas piešķiršanu saistītās funkcijas, normatīvajos aktos arī nav paredzētas tiesības izdienas pensionāriem izsniegt izdienas pensionāra apliecību.  Izdienas pensiju likuma 9.panta otrā daļa paredz, ka Valsts sociālās apdrošināšanas aģentūras nodaļas amatpersona izskata izdienas pensijas pieprasījumu un tās piešķiršanai nepieciešamos dokumentus un pieņem lēmumu par izdienas pensijas piešķiršanu vai atteikumu piešķirt izdienas pensiju. No minētā izriet, ka šis lēmums ir vienīgais dokuments, kas apliecina, ka persona ir izdienas pensionārs.  Savukārt likuma „Par valsts pensijām” 11.panta piektā daļa paredz, ka personām, kurām piešķirta vecuma pensija, Valsts sociālās apdrošināšanas aģentūra Ministru kabineta noteiktajā kārtībā izsniedz pensionāra apliecību.  Spēkā esošais tiesiskais regulējums normatīvajos aktos liedz pensionāriem, kuriem pensija piešķirtasaskaņā arIzdienas pensiju likumu, saņemt preču un pakalpojumu sniedzēju piedāvātās atlaides pensionāriem, piemēram: aptiekās medikamentu iegādei, lētāk iegādāties pārtikas produktus, kad veikalos tiek rīkotas akcijas pensionāriem, un izmantot citas iespējas, ko privātais sektors piešķir tiem, lai gan izdienas pensionāri un vecuma pensionāri ir salīdzināmos apstākļos, jo izdienas pensijas un vecuma pensijas mērķis ir vienots, jo tās ir valsts piešķirtās pensijas. Vienīgā atšķirība šo pensionāru vidū ir tāda, ka Izdienas pensiju likumā uzskaitītie mākslinieki: baleta, cirka, kora un orķestra mākslinieki, leļļu teātra, teātra aktieri un solisti vokālisti, strādājot savās profesijās ar augstu māksliniecisko vērtību, nežēlojot savu veselību, agrāk zaudē savas profesionālās darbspējas un tādēļ agrāk ir tiesīgi saņemt valsts sociālās garantijas (izdienas pensiju), jo minēto apstākļu dēļ vairs nav spējīgi aktīvi iesaistīties darba tiesiskajās attiecībās savā izvēlētajā profesijā.  Veids, kā izdienas pensionāram apliecināt savu statusu, ir Valsts sociālās apdrošināšanas aģentūras izsniegtā lēmuma vai iepriekš līdz 2011.gada 1.janvārim Kultūras ministrijas izsniegtā lēmuma uzrādīšana. Taču šāda lēmuma ikdienas lietošana ir nepraktiska, jo tas ir uz A4 formāta lapas noformēts dokuments. Turklāt lēmums satur plašāku informāciju par personu: adresi un pensijas apmēru, kura nav nepieciešama kāda atvieglojuma saņemšanai. Turklāt pakalpojumu sniedzējiem – pārdevējiem tirdzniecības vietās vai aptiekās ir jāvelta papildus laiks, lai izlasītu minēto lēmumu, kā arī papildus pārliecinātos par lēmuma uzrādītāja identitāti, pieprasot izdienas pensionāra personu apliecinošu dokumentu un salīdzinot personas datus ar lēmumā norādītajiem. Uzrādot izdienas pensionāra apliecību, kurā ir personas fotogrāfija, tas nevienam neradītu nekādu slogu.  Mākslinieki, kuriem izdienas pensija bija piešķirta Kultūras ministrijā un no 2011.gada 1.janvāra Valsts sociālās apdrošināšanas aģentūrā, un kuriem netika izsniegtas izdienas pensionāra apliecības, atrodas nevienlīdzīgā situācijā ne tikai attiecībā uz vecuma pensijas saņēmējiem, bet arī attiecībā uz izdienas pensijas saņēmējiem, kuru rīcībā ir vecā parauga pensionāra apliecība, kuru Valsts sociālās apdrošināšanas aģentūra ir izsniegusi agrākajos gados, kad visiem neatkarīgi no piešķirtā pensijas veida tika izsniegtas pensionāra apliecības.  Valsts sociālās apdrošināšanas aģentūrai, pārņemot ar izdienas pensijas piešķiršanu saistītās funkcijas, normatīvajos aktos netika paredzētas tiesības izsniegt izdienas pensionāram izdienas pensionāra apliecību, tomēr Kultūras ministrija savā 2011.gada 01.martā vēstulē Nr.617 par izdienas pensionāru apliecībām informēja Labklājības ministriju, ka Kultūras ministrijai nebūtu iebildumu, ja arī izdienas pensijas saņēmējiem, tāpat kā vecuma pensijas saņēmējiem, tiktu izsniegta vienota parauga pensionāra apliecība. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Likumprojekts paredz papildināt Valsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likumu ar jaunu pantu, paredzot, ka izdienas pensijas saņēmējam izsniedz izdienas pensijas saņēmēja apliecību, kā arī deleģējumu Ministru kabinetam noteikt vienotu izdienas pensijas saņēmēja apliecības izsniegšanas un anulēšanas kārtību un izdienas pensijas saņēmēja apliecības paraugu. |
| 5. | Projekta izstrādē iesaistītās institūcijas | Kultūras ministrija..balsta par radošo darbu likums |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupa | Likumprojekts sadaļā par izdienas pensionāra apliecības izsniegšanu attiecas uz bijušajiem Valsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likumā uzskaitītām mākslinieku profesijām: baleta, cirka, kora un orķestra mākslinieki, leļļu teātra, teātra aktieri un solisti vokālisti, kuriem izdienas pensija ir piešķirta no 2005.gada 1.janvāra līdz 2011.gada 1.janvārim, kā arī 2011. un 2012.gadā – 200 personas un turpmāk ik gadu – vidēji 20 personas gadā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Izsniedzot izdienas pensijas saņēmēja apliecību māksliniekiem, kuriem saskaņā arValsts un pašvaldību profesionālo orķestru, koru, koncertorganizāciju, teātru un cirka mākslinieku izdienas pensiju un baleta mākslinieku pabalsta par radošo darbu likumu piešķirta izdienas pensija, tiks nodrošināta vienlīdzīga attieksme ar pensionāriem, kuriem pensija piešķirta saskaņā ar likumu „Par valsts pensijām”, kā arī būs iespēja saņemt atlaides no preču un pakalpojumu sniedzējiem: aptiekās medikamentu iegādei, lētāk iegādāties pārtikas produktus, kad veikalos tiek rīkotas akcijas pensionāriem, un izmantot citas iespējas, ko privātais sektors piešķir tiem. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  | | --- | --- | --- | --- | --- | --- | | III. Tiesību akta projekta ietekme uz valsts budžetu un pašvaldību budžetiem | | | | | | | Rādītāji | 2012 | | Turpmākie trīs gadi (tūkst. latu) | | | | 2013 | 2014 | 2015 | | Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | | 1 | 2 | 3 | 4 | 5 | 6 | | 1. Budžeta ieņēmumi: |  |  |  |  |  | | 1.1. valsts pamatbudžets, tai skaitā, ieņēmumi no maksas pakalpojumiem un citi ieņēmumi | 0 |  | 0 | 0 | 0 | | 1.2. valsts speciālais budžets | 0 |  | 0 | 0 | 0 | | 1.3. pašvaldību budžets | 0 |  | 0 | 0 | 0 | | 2. Budžeta izdevumi: |  |  |  |  |  | | 2.1. valsts pamatbudžets |  |  |  |  |  | | 2.2. valsts speciālais budžets | 0 |  | 0 | 0 | 0 | | 2.3. pašvaldību budžets | 0 |  | 0 | 0 | 0 | | 3. Finansiālā ietekme: |  |  |  |  |  | | 3.1. valsts pamatbudžets | 0 |  |  |  |  | | 3.2. speciālais budžets | 0 |  | 0 | 0 | 0 | | 3.3. pašvaldību budžets | 0 |  | 0 | 0 | 0 | | 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |  |  |  |  | |  |  |  | |  |  |  | | 5. Precizēta finansiālā ietekme: | 0 |  |  |  |  | | 5.1. valsts pamatbudžets |  | 0 | 0 | 0 | | 5.2. speciālais budžets | 0 |  | 0 | 0 | 0 | | 5.3. pašvaldību budžets | 0 |  | 0 | 0 | 0 | | 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā):  6.1.detalizēts ieņēmumu aprēķins  6.2.detalizēts izdevumu aprēķins | *Detalizēts izdevumu aprēķins*  Pēc Valsts sociālās apdrošināšanas aģentūras aprēķiniem vienas laminētas pensionāra apliecības izmaksas ar PVN sastāda 0,08 Ls.  Izdienas pensionāru skaits katru gadu pieaugs vidēji līdz 20 personām.  Izdienas pensijas saņēmēja apliecības tiks izsniegtas arī tiem izdienas pensionāriem, kuri izdienas pensionāra statusu ieguvuši, sākot no 2005.gada 1.janvāra līdz 2012.gadā (ieskaitot) (200 personas).  Kopējie prognozētie izdevumi 2013.gadā sastādīs (Ls 0,08 x 220) 17,60 Ls (septiņpadsmit lati, 60santīmi), bet turpmāk ik gadu - (0,08 x 20) 1,60 Ls (viens lats, 60 santīmi). Izdienas pensijas saņēmēja apliecību izgatavošanas izdevumi ir nelieli un tos ir iespējams segt esošo līdzekļu ietvaros un izdevumus izdienas pensijas saņēmēja apliecību izgatavošanai, atbilstoši Labklājības ministrijas sniegtajai informācijai, ir iespējams segt no Valsts sociālās apdrošināšanas aģentūras valsts sociālās apdrošināšanas speciālā budžeta izdevumiem apakšprogrammas 04.05.00. ietvaros, pārgrupējot izdevumus. | | | | | | 7. Cita informācija | Likumprojektā paredzēto pasākumu īstenošana tiks nodrošināta Valsts sociālās apdrošināšanas aģentūrai piešķirto budžeta līdzekļu ietvaros. | | | | | |

|  |  |  |  |
| --- | --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | | |
| 1. | Nepieciešamie saistītie tiesību aktu projekti |  | Ministru kabineta noteikumu projektu, kas noteiks vienotu izdienas pensijas saņēmēja apliecības izsniegšanas un anulēšanas kārtību izdienas pensijas saņēmējiem, kā arī izdienas pensijas saņēmēja apliecības paraugu, virzīs izskatīšanai Ministru kabinetā Labklājības ministrija pēc attiecīgu Ministru kabineta 2012.gada 2.oktobra sēdes protokollēmuma (prot. Nr.54 6.§) 4.punktā noteikto likumprojektu pieņemšanas Saeimā. Labklājības ministrija ir sagatavojusi un iesniegusi Valsts kancelejā Ministru kabineta noteikumu projektu „Izdienas pensijas saņēmēja apliecības izsniegšanas kārtība” (VSS-872), kuros pēc Kultūras ministrijas sagatavotā likumprojekta stāšanās spēkā tiks iekļauts arī izdienas pensiju saņēmēju apliecību izsniegšanas regulējums valsts un pašvaldību profesionālo orķestru, koru, koncertorganizāciju, teātru un cirka māksliniekiem.  Minētajos Ministru kabineta noteikumos tiks paredzēts, ka izdienas pensijas saņēmēja apliecības izsniegs tiem izdienas pensionāriem, kam šādas tiesības paredzētas speciālajos izdienas pensiju likumos un to veiks Valsts sociālās apdrošināšanas aģentūra.  Ministru kabineta noteikumos tiks paredzēta kārtība, kādā tiks izsniegtas un anulētas izdienas pensijas saņēmēja apliecības. Ministru kabineta noteikumos tiks paredzēts, ka izdienas pensijas saņēmēja apliecības tiks izsniegtas arī tiem kultūras māksliniekiem: baleta, cirka, kora un orķestra mākslinieki, leļļu teātra, teātra aktieri un solisti vokālisti, kuri izdienas pensionāra statusu ieguvuši no 2005.gada 1.janvāra līdz šo Ministru kabineta noteikumu pieņemšanas brīdim un kuriem nav izsniegta izdienas pensijas saņēmēja apliecības. |
| 2. | Cita informācija |  | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| VI. Sabiedrības līdzdalība un šīs līdzdalības rezultāti | | |
| 1. | Sabiedrības informēšana par projekta izstrādes uzsākšanu | Sabiedrība tiks informēta par likumprojekta izstrādi, izsludinot to Valsts sekretāru sanāksmē. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Saeimas un ekspertu līdzdalība | Projekts šo jomu neskar. |
| 5. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Projekts šo jomu neskar. |

Kultūras ministre Ž.Jaunzeme – Grende

Vīza: Valsts sekretārs G.Puķītis

14.01.2013.

1677

L.Raubena, 67330242

[Ligita.Raubena@km.gov.lv](mailto:Ligita.Raubena@km.gov.lv)